Rääma prügila

Rääma prügila on aastatel 1957–2011 tegutsenud prügila Pärnu maakonnas.

Prügilast põhjasuunda jääb Rääma raba ja lõunasse Pärnu linn. Prügila geograafilised koordinaadid on . 

 Prügila sulgemine 
2002 moodustasid Pärnu linn ja Paikuse vald uue prügila rajamiseks osaühingu Paikuse Jäätmekäitluskeskus. Paikuse prügila valmis 2006. aastal ning sama aasta suvest enam Rääma prügilasse jäätmeid vastu ei võetud. Ühtlasi alustati prügila sulgemistöödega."Pärnus suleti Rääma prügila" ERR, 28. oktoober 2011

Tegutsemisaja lõpuks oli prügilas 1,2 miljonit m³ jäätmeid. Prügila pindala oli ligikaudu 18,4 hektarit."FOTOD: Suletud hiigelprügilast sai kasulik rohelise energia allikas" eestielu.delfi.ee, 16. november 2012

2008. aasta lõpus sai Keskkonnainvesteeringute Keskuse poolt allkiri otsusele prügila sulgemistööde rahastamisdokumendile, millega eraldati Euroopa Liidu Ühtekuuluvusfondist ligi 130 miljonit krooni. Selle kohaselt pidi 2011. aasta aprilliks valmima ka elektri ja soojuse koostootmisjaam."Rääma prügila saab elektri ja soojuse koostootmisjaama" Bioneer, 22. september 2010 Lõplikuks eraldatud summaks kujunes siiski aga ligi 50 miljonit krooni.Pärnu Rääma prügila korrastamine KIK

Koostootmisjaam valmis 2011. aasta sügisel ja ametlik prügila sulgemine viidi läbi 28. oktoobril 2011"Pärnu Rääma prügila toodab elektrit" Reporter, 28. oktoober 2011. Prügilagaasi loodeti koguma hakata mahus umbes 2,1 miljonit kuupmeetrit aastas, millest saaks toota 3,5 MWh elektrienergiat ööpäevas. Gaasi arvati jätkuvat 15 aastaks ning prügila kuulutatakse lõplikult utiliseerituks 30 aasta pärast sulgemist."Rääma prügila soojus- ja elektrijaam ootab pidu" Pärnu Postimees, 17. september 2011

 Viited 


Kategooria:Eesti prügilad
Kategooria:Pärnu